JUBILE เศร้า กำไร Q3/58 ลดลงเกือบครึ่ง หลังยอดขายฮวบ!
JUBILE เศร้า กำไร Q3/58 ลดลงเกือบครึ่ง โดยมีกำไร 24.12 ลบ. ลดลง 49% จากปีก่อนมีกำไร 47.77 ลบ. หลังยอดขายลดลง รับผลกระทบภาวะเศรษฐกิจ ขณะที่ช่วง 9 เดือนมีกำไร 84.93 ลบ. ลดลง 46% จากปีก่อนมีกำไร 456.86
13 พ.ย. 2558

บริษัท ยูบิลลี่ เอ็นเตอร์ไพรส์ จำกัด (มหาชน) หรือ JUBILE รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (งบเฉพาะกิจการ) มีกำไรสุทธิ 24.12 ล้านบาท หรือมีกำไรสุทธิ 0.14 บาทต่อหุ้น ลดลง 49% จากช่วงเดียวกันของปีก่อนที่มีกำไรสุทธิ 47.77 ล้านบาท หรือมีกำไรสุทธิ 0.27 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 84.93 ล้านบาท หรือ 0.49 บาทต่อหุ้น ลดลง 46% จากช่วงเดียวกันของปีก่อนที่มีกำไรสุทธิ 156.86 ล้านบาท หรือ 0.90 บาทต่อหุ้น
ทั้งนี้ผลการดำเนินงานดังกล่าวที่ลดลง เนื่องจากรายได้จากการขายของบริษัทลดลงจาก 421.48 ล้านบาท ในปี 57 เป็น 330.31 ล้านบาท ในปี 58 โดยลดลงเป็นจำนวนเงิน 91.17 ล้านบาท คิดเป็นการลดลงร้อยละ 21.63 โดยมีสาเหตุมาจากยอดขายของสาขาเดิมของบริษัทลดลงร้อยละ 36.27 ซึ่งมีผลกระทบมาจากสภาวะเศรษฐกิจและการลดลงของยอดขายเฉลี่ยต่อครั้งการซื้อของลูกค้ารวมถึงการชะลอการซื้อของผู้บริโภค